અંદાજે 8 શાળાઓએ જુદા જુદા કારણો આપીને વિદ્યાર્થીઓને એલ.સી. આપી દીધા હતા. આ મુદ્દે કેટલાક વાલીઓએ રાજ્યના બાળ અધિકાર સંરક્ષણ આયોગ સમક્ષ ફરિયાદ કરી હતી. જેના અનુસંધાનમાં વિભાગે દરેક જિલ્લા પ્રાથમિક શિક્ષણાધિકારીને પરિપત્ર મોકલીને એવી સ્પષ્ટતા કરી છે કે, ગુજરાત બાળ અધિકાર સંરક્ષણ આયોગના પત્ર અન્વયે આવી શાળાઓની માન્યતા રદ કરવા માટે કાર્યવાહી કરવાની રહેશે. ઉપરાંત, જિલ્લા પ્રાથમિક શિક્ષણાધિકારીઓેએ આ પ્રકારની કાર્યવાહી કરી છે તેની જાણ ગુજરાત રાજ્ય બાળ અધિકાર સંરક્ષણ આયોગને કરવાની રહેશે તેવી સ્પષ્ટતા પણ કરવામાં આવી છે.